Լաբրադոր ռետրիվեր

Լաբրադոր-ռետրիվեր, շան ամենահայտնի ցեղատեսակներից մեկը Կանադայում, Մեծ Բրիտանիայում և ԱՄՆ-ում։ Առաջներում նրանց օգտագործում էին որպես աշխատանքային շներ, շուն - ուղեկցողներ և որպես շուն - փրկարարներ։ Ցեղատեսակը ծնունդ է առել Կանադայի արևելյան ափի Նյուֆաունդլենդում։

Ըստ շնաբուծության ամերիկյան ակումբի տվյալների համաձայն՝ ԱՄՆ-ում այն շների ամենատարածված ցեղատեսակն է

Ցեղատեսակի անվանումը  
Հետազոտության արդյունքները ցույց են տալիս, որ «Լաբրադոր» անվան  ծագման երեք տեսակ կա։ Առաջին վարկածը պնդում է, որ առաջին լաբրադորները եղել են միայն սև և իրենց գունավորմամբ հիշեցրել են «լաբրադորիտ» ապար։ Հնարավոր է, որ հենց ի պատիվ այդ քարի են դրել ցեղատեսակի անունը։ Երկրորդ վարկածը պնդում է, որ լաբրադորների նախնիները ծագել են Լաբրադոր թերակղզում։ Իսկ երրորդը, որ լաբրադորներին այդպես կոչել են պորտուգալացիները իրենց հրաշալի աշխատունակության համար, կոչելով իրենց լաբրադորներ (labrador), որը պորտուգալերենի թարգմանության մեջ նշանակում է «ջանադիր»։

Պատմություն

Լաբրադորների պատմությունը սկսվում է 19–րդ դարից։ Այդ ժամանակ Նյուֆաունդլենդ կղզում գոյություն ուներ այսպես կոչված « փոքրիկ  նյուֆաունդլենդ»ը, որը եղել է ձկնորսների հավատարիմ ընկեր։ Անգլիացի Փիթեր Հոքերը Միացյալ Թագավորություն տարավ մի քանի այդպիսի անձնավորության, որոնց կոչեց «St. John’s Breed of Newfoundland»: Այդ շներին Գանգրաբրդե ռետրիվերի հետ և, հնարավոր է, Անգլիական ֆոքսհաունդի և Սեթթերի հետ խաչասերերումից, հայտնվել է Լաբրադորը։

Ցեղատեսակի առաջին ստանդարտը հաստատվել է 1887 թվականին։ 1903 թվականին բրիտանական Kennel Club-ում ճանաչվել են միայն սև Լաբրադորները, սակայն XX դարում ևս մեկ թույլատրելի գույն դարձավ հարդագույնը, ավելի ուշ նաև՝ շոկոլադագույնը։  
 
Ռուսաստանում Լաբրադորները հայտնվել են 60-ականների վերջին և 70-ականների սկզբին։

Նկարագրություն 
Ցեղատեսակի պահանջները վերգրված են FCI № 122 ստանդարտում։

Արտաքին տեսքը 
Ամուր կազմվածքով, եռանդուն, լայն գանգատուփով, լայն և խորը կողոսկրերով կուրծք՝ գոտկատեղը և ետևի մասը լայն են և ամրակուռ։ Լաբրադորները միջին չափի են,  արուի քաշը 29-36կգ է, էգինը՝ 25-32կգ։

Վարքագիծ և խառնվածք 
Լաբրադորները ունեն լավ բնավորություն և շատ աշխույժ են:Գերակտիվ՝ եթե նրանց հետ զբաղվես։ Ունեն հրաշալի մորթի, թույլ կծվացք, որը թույլ է տալիս չվնասելով բռնել թռչունին։ Ունեն սեր ջրի հանդեպ, շատ լավ որսորդներ են։ Շատ հարմարվող և հավատարիմ ընկերներ են։ Լինելով բնավորությամբ բարի՝ ոչ ագրեսիվ է, ոչ էլ՝ չափից ավելի համեստ։ Ըստ Կինոլոգիական միջազգային ֆեդերացիայի դասակարգման, նա պատկանում է 8-րդ՝ ռերիվերների և սպանիելների խմբին։ Լաբրադորը որսորդական շուն է, որը շնորհիվ իր յուրահատուկ ունակությունների կարող է ծառայել որպես ուղեկցող, փրկարար և պայթուցիկ նյութերի ու թմրանյութերի որոնող։

Ծանոթագրություններ

Արտաքին հղումներ 
  Ցեղատեսակի պատմությունը, կարևոր ամսաթվեր
 ISBN 5-17-015230-2
 ISBN 5-85684-396-7
  Լաբրադորների պատմությունը Ռուսաստանում
  Լաբրադոր-Ռետրիվերը